《紫微》
宋代·梅尧臣

江云如旗脚，墨点飞雁行。平圃采芳菊，上水酌桂浆。

为言此何时，杜子逢重阳。醉思庄生达，哂彼齐景伤。

至今孤亭间，独有九日章。昔我来齐山，山僧迎道傍。

骑马到寺门，乱石屹若墙。值雨不遍历，但取山泉尝。

牧之旧游处，苔滑屐莫将。却返弄水涯，隔溪望青苍。

绝顶见茅屋，洪波日汤汤。云霞与雁鹜，还动秋客肠。

去逾十五年，游宦韩陈梁。哀哀遘祸殃，乃再居南方。

欲往尚未可，追吟寄支郎。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。